ddrg/super_eurlex huggingface dataset:
(2)

Målene for forslaget til borgerinitiativ er følgende: »EU-borgerne vælger Europa-Parlamentet og deltager i dets arbejde, og de udøver dermed traktatfæstede rettigheder, fremmer Unionens demokrati og styrker unionsborgerskabet. I betragtning af Domstolens opfattelse af unionsborgerskabet som en »grundlæggende status« for medlemsstaternes statsborgere, og at Brexit vil fratage millioner af EU-borgere denne status og deres stemme ved valg til Europa-Parlamentet, anmodes Kommissionen om at foreslå måder, hvorpå risikoen for et kollektivt tab af unionsborgerskab og rettigheder kan undgås, og hvorpå alle EU-borgere sikres en sådan status permanent, når den først er opnået, samt deres erhvervede rettigheder«.
(6)

Der kan vedtages EU-retsakter med henblik på gennemførelsen af traktaterne: — på grundlag af artikel 113 i TEUF for så vidt angår bestemmelser om harmonisering af lovgivningerne vedrørende omsætningsafgifter, punktafgifter og andre indirekte skatter, i det omfang en sådan harmonisering er nødvendig for at sikre det indre markeds oprettelse og funktion og undgå konkurrenceforvridning — på grundlag af artikel 114 i TEUF for så vidt angår de foranstaltninger med henblik på indbyrdes tilnærmelse af medlemsstaternes love og administrative bestemmelser, der vedrører det indre markeds oprettelse og funktion — på grundlag af artikel 175, stk. 3, i TEUF på området for særlige aktioner ud over strukturfondene for at fremme en harmonisk udvikling af Unionen som helhed ved at udvikle og fortsætte indsatsen for at styrke Unionens økonomiske, sociale og territoriale samhørighed i overensstemmelse med artikel 174 i TEUF — på grundlag af artikel 192, stk. 1, i TEUF på områderne for bevarelse, beskyttelse og forbedring af miljøkvaliteten, for beskyttelse af menneskers sundhed, for en forsigtig og rationel udnyttelse af naturressourcerne og for fremme på internationalt plan af foranstaltninger til løsning af de regionale og globale miljøproblemer, og navnlig bekæmpelse af klimaændringer — på grundlag af artikel 311 i TEUF for så vidt angår bestemmelser og gennemførelsesforanstaltninger vedrørende ordningen for Unionens egne indtægter, herunder indførelse af nye kategorier af egne indtægter og ophævelse af en eksisterende kategori — på grundlag af artikel 322, stk. 1, litra a), i TEUF på området for finansielle regler, der navnlig fastsætter de nærmere retningslinjer for opstillingen og gennemførelsen af budgettet.
(214)

Forstyrrelser i TRAINOSE's aktiviteter ville medføre en tung byrde for det offentlige transportnet i almindelighed og navnlig for bynettet i Athen (med 8 mio. passagerer pr. år), Thessaloniki og Patras. Betydningen af TRAINOSE som eneleverandør af passager- og godstrafik via jernbane i Grækenland blev illustreret, da flygtningekrisen var værst, og visse togruter var delvis lukket, eller trafikken var reduceret. Da Idomeni-grænsen var åben, var der ca. otte godstog dagligt frem og tilbage til det centrale Europa. Efter grænsen blev lukket, var der bare fire tog, der kører via en længere rute gennem nabolandet Bulgarien, hvilket medfører højere transportomkostninger for græske importører og eksportører. Transport af en last til det centrale Europa på to til tre dage i et tog med 34 vogne ville normalt koste op til 50 000 EUR. Transporten blev imidlertid forsinket i op til 12 dage som følge af den længere rute, hvilket øgede omkostningerne med næsten 20 %. De direkte ekstraomkostninger for en eksportørsammenslutning i det nordlige Grækenland, der repræsenterer ca. 500 mindre virksomheder, var på omkring 5 mio. EUR, hvilket har bremset bestræbelserne på at genstarte økonomien seks år efter recessionen. Det er derfor afgørende at sikre en smidig overgang for at opfylde det strategiske mål ved det kommende salg af 100 % af aktiekapitalen i TRAINOSE til en investor. Dette skal betragtes som en milepæl i gennemførelsen af programmet, der er aftalt med Eurogruppen (70).
(12)

Da betingelserne for at udløse udøvelsen af sådanne gennemførelsesbeføjelser er opfyldt, og proceduren i den henseende er blevet fulgt, bør der vedtages en gennemførelsesafgørelse om elektronisk udveksling med Kroatien af DNA-oplysninger med henblik på at give denne medlemsstat mulighed for at vedblive med at modtage og levere personoplysninger i henhold til artikel 3 og 4 i afgørelse 2008/615/RIA.
(2)

Kommissionen indledte undersøgelsen efter en klage indgivet den 10. maj 2017 af Association of European ferro-alloy producers (»Euroalliages« eller »klageren«) på vegne af den eneste EU-producent af ferrochrom med lavt kulstofindhold i Unionen, Elektrowerk Weisweiler GmbH. Klageren tegner sig for 100 % af den samlede EU-produktion af ferrochrom med lavt kulstofindhold. Klagen indeholdt beviser for dumping og deraf følgende væsentlig skade, som var tilstrækkelige til at berettige indledningen af undersøgelsen.
(2)

I overensstemmelse med aftalens artikel 24, stk. 2, litra b), ændrer eller tilpasser det fælles udvalg kontroldokumenterne og andre dokumentmodeller i bilagene til aftalen. For at indarbejde foranstaltninger, der fremover træffes i Unionen, og i overensstemmelse med aftalens artikel 24, stk. 2, litra c), ændrer eller tilpasser det fælles udvalg bilagene om de tekniske normer, der gælder for busser, samt bilag 1 vedrørende betingelserne for transportvirksomheder, der foretager personbefordring ad vej. I overensstemmelse med aftalens artikel 24, stk. 2, litra e), ændrer eller tilpasser det fælles udvalg også kravene om bestemmelserne på det sociale område. Med henblik herpå bør det fælles udvalg handle, når aftalen skal ajourføres for at tage højde for den tekniske og lovgivningsmæssige udvikling.
(9)

Da formålet med den europæiske klassifikation er at skabe et stabilt referencepunkt med henblik på at muliggøre online matchning på Euresplatformen og muligvis andre jobplatforme på flere sprog, vil udviklinger på arbejdsmarkedet vedrørende terminologi og matchningteknikker gøre det nødvendigt at foretage regelmæssige ajourføringer af den. Proceduren for vedtagelse af en ajourført version af den europæiske klassifikation vil være baseret på et godt samarbejde mellem Kommissionen og medlemsstaterne.
DA Den Europæiske Unions Tidende L 174/1

RÅDETS AFGØRELSE (EU) 2018/966

af 6. juli 2018

om undertegnelse på Den Europæiske Unions vegne af aftalen mellem Den Europæiske Union og Japan om et økonomisk partnerskab

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 91, artikel 100, stk. 2, og artikel 207, stk. 4, første afsnit, sammenholdt med artikel 218, stk. 5,

under henvisning til forslag fra Europa-Kommissionen, og

ud fra følgende betragtninger:

(1) Den 29. november 2012 bemyndigede Rådet Kommissionen til at indlede forhandlinger om en frihandelsaftale med Japan.

(2) Forhandlingerne om en aftale mellem Den Europæiske Union og Japan om et økonomisk partnerskab (»aftalen«) er blevet afsluttet med et positivt resultat.

(3) Aftalen bør undertegnes —

VEDTAGET DENNE AFGØRELSE:

Artikel 1

Der gives herved bemyndigelse til undertegnelse på Unionens vegne af aftalen mellem Den Europæiske Union og Japan om et økonomisk partnerskab med forbehold af indgåelse af aftalen (1).

Artikel 2

Formanden for Rådet bemyndiges herved til at udpege den eller de person(er), der er beføjet til at undertegne aftalen på Unionens vegne.

Artikel 3

Denne afgørelse træder i kraft på dagen for vedtagelsen.

Udfærdiget i Bruxelles, den 6. juli 2018. På Rådets vegne G. BLÜMEL Formand

(1) Teksten til aftalen offentliggøres sammen med afgørelsen om indgåelse heraf.
RÅDETS AFGØRELSE (EU) 2018/1197

af 26. juni 2018

om undertegnelse på Den Europæiske Unions vegne og om midlertidig anvendelse af den strategiske partnerskabsaftale mellem Den Europæiske Union og dens medlemsstater på den ene side og Japan på den anden side

RÅDET FOR DEN EUROPÆISKE UNION HAR —

under henvisning til traktaten om Den Europæiske Union, særlig artikel 37,

under henvisning til traktaten om Den Europæiske Unions funktionsmåde, særlig artikel 212, stk. 1, sammenholdt med artikel 218, stk. 5, og artikel 218, stk. 8, andet afsnit,

under henvisning til forslag fra Europa-Kommissionen og Unionens højtstående repræsentant for udenrigsanliggender og sikkerhedspolitik, og

ud fra følgende betragtninger:

Den 29. november 2012 bemyndigede Rådet Kommissionen og Unionens højtstående repræsentant for udenrigsanliggender og sikkerhedspolitik til at indlede forhandlinger med Japan om en rammeaftale mellem Den Europæiske Union og Japan.

Forhandlingerne om den strategiske partnerskabsaftale mellem Den Europæiske Union og dens medlemsstater på den ene side og Japan på den anden side (»aftalen«) blev i april 2018 afsluttet med et positivt resultat.

Aftalen har til formål at styrke samarbejdet og dialogen vedrørende en lang række bilaterale, regionale og multilaterale spørgsmål.

Aftalen bør undertegnes med forbehold af dens indgåelse på et senere tidspunkt.

I lyset af, hvor vigtigt det er at gennemføre aftalen så hurtigt som muligt efter undertegnelsen, bør dele af aftalen anvendes midlertidigt indtil afslutningen af de procedurer, som er nødvendige for dens ikrafttræden.

I en erklæring, som Den Europæiske Union fremsætter ved undertegnelsen af aftalen, vil det blive præciseret, at aftalens artikel 47, stk. 3, skal fortolkes på en måde, der er i overensstemmelse med artikel 25 »Foreløbig anvendelse« i Wienerkonventionen om traktatretten, og bør godkendes —

VEDTAGET DENNE AFGØRELSE:

1. Der gives herved bemyndigelse til undertegnelse på Unionens vegne af den strategiske partnerskabsaftale mellem Den Europæiske Union og dens medlemsstater på den ene side og Japan på den anden side med forbehold af indgåelse af aftalen.

Artikel 3

Formanden for Rådet bemyndiges herved til at udpege den eller de personer, der er beføjet til at undertegne aftalen på Unionens vegne.
RÅDETS AFGØRELSE (EU) 2018/1194

af 21. juni 2018

om indgåelse på Unionens og medlemsstaternes vegne af protokollen til partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Republikken Usbekistan på den anden side for at tage hensyn til Republikken Kroatiens tiltrædelse af Den Europæiske Union

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 91, artikel 100, stk. 2, og artikel 207 og 209 sammenholdt med artikel 218, stk. 6, litra a),

under henvisning til akten vedrørende Kroatiens tiltrædelse, særlig artikel 6, stk. 2,

under henvisning til forslag fra Europa-Kommissionen,

under henvisning til godkendelse fra Europa-Parlamentet, og

ud fra følgende betragtninger:

(1) I overensstemmelse med Rådets afgørelse (EU) 2017/1567 (1) blev protokollen til partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Republikken Usbekistan på den anden side for at tage hensyn til Republikken Kroatiens tiltrædelse af Den Europæiske Union (»protokollen«) undertegnet den 17. juli 2017 med forbehold af indgåelse af protokollen.

(2) For så vidt angår anliggender, der henhører under Det Europæiske Atomenergifællesskabs kompetence, er undertegnelsen af protokollen omfattet af en særskilt procedure.

(3) Protokollen bør godkendes på vegne af Unionen og medlemsstaterne —

VEDTAGET DENNE AFGØRELSE:

Artikel 1 Protokollen til partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Republikken Usbekistan på den anden side for at tage hensyn til Republikken Kroatiens tiltrædelse af Den Europæiske Union (2) godkendes herved på Unionens og medlemsstaternes vegne.

Artikel 2 Formanden for Rådet foranstalter på Unionens og medlemsstaternes vegne den notifikation, der er omhandlet i protokollens artikel 4, stk. 1 (3).

Artikel 3 Denne afgørelse træder i kraft på dagen for vedtagelsen.

Udfærdiget i Luxembourg, den 21. juni 2018. På Rådets vegne B. PETKOV Formand

(1) Rådets afgørelse (EU) 2017/1567 af 8. juni 2017 om undertegnelse på Unionens og medlemsstaternes vegne og om midlertidig anvendelse af protokollen til partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Republikken Usbekistan på den anden side for at tage hensyn til Republikken Kroatiens tiltrædelse af Den Europæiske Union (EUT L 238 af 16.9.2017, s. 1).

(2) Teksten til protokollen er offentliggjort i EUT L 238 af 16.9.2017 sammen med afgørelsen om undertegnelse.

(3) Datoen for ikrafttrædelse af protokollen offentliggøres i Den Europæiske Unions Tidende på foranledning af Generalsekretariatet for Rådet.
(5)

For så vidt angår almindelige bestemmelser, navnlig vedrørende arbejdet i det fælles udvalg, og for at lette anvendelsen af udkastet til protokol, afspejler de bestemmelser, der er fastsat i udkastet, i vid udstrækning bestemmelserne i Interbusaftalen.
(10)

Den 22. juni 2018 nåede Eurogruppen til politisk enighed om at iværksætte yderligere foranstaltninger for at sikre en holdbar gældsposition. Grækenland døjer med en stor offentlig gæld, som udgjorde 178,6 % af bruttonationalproduktet ved udgangen af 2017. Grækenland har allerede modtaget betydelig finansiel bistand på lempelige vilkår fra sine europæiske partnere, og der blev truffet yderligere foranstaltninger for at gøre gældssituationen mere bæredygtig i 2012, som blev gentaget af den europæiske stabilitetsmekanisme i 2017. Undersøgelsen af gældspositionen fra juni 2018, som blev foretaget af Kommissionen i samarbejde med Den Europæiske Centralbank og den europæiske stabilitetsmekanisme, viste, at gældens bæredygtighed i mangel på yderligere foranstaltninger var udsat for betydelige risici, eftersom Grækenlands bruttofinansieringsbehov ifølge fremskrivningerne ville stige til over 20 % af bruttonationalproduktet på lang sigt, hvilket er den tærskel, som Eurogruppen har fastsat som benchmark for måling af risici for gældens bæredygtighed. De foranstaltninger, som Eurogruppen vedtog den 22. juni 2018 på denne baggrund, omfatter en forlængelse af de vægtede gennemsnitlige løbetider med yderligere 10 år, en udsættelse af rente- og afdragsbetalinger med yderligere 10 år samt iværksættelsen af andre gældsrelaterede foranstaltninger. Kombineret med en udbetaling på 15 000 mio. EUR, hvorved likviditetsbufferen forventes at dække statens finansieringsbehov i ca. 22 måneder efter programmets ophør, forventes disse foranstaltninger ifølge Kommissionens fremskrivninger af basisscenariet at være tilstrækkelige til at garantere bæredygtigheden og sikre, at bruttofinansieringsbehovet forbliver under 20 % af bruttonationalproduktet frem til 2060. I et negativt scenarie vil de mellemfristede foranstaltninger, som Eurogruppen har vedtaget, yde et positivt bidrag til gældens bæredygtighed i en vis tid og sikre, at bruttofinansieringsbehovet forbliver under de vedtagne tærskler frem til 2036. Eurogruppen er blevet enig om ved udløbet af henstandsperioden for den europæiske finansielle stabilitetsfacilitet i 2032 at undersøge, om der er behov for yderligere gældsrelaterede foranstaltninger for at garantere, at de vedtagne mål for bruttofinansieringsbehovet nås, forudsat at EU's finanspolitiske regler overholdes, og om nødvendigt at træffe de fornødne foranstaltninger.
(3)

Kommissionen underrettede klagerne, kendte eksporterende producenter i Bosnien-Hercegovina og i Brasilien, kendte importører og brugere samt andre parter, som den vidste var berørt af sagen, og repræsentanterne for Bosnien-Hercegovina og Brasilien om indledningen af undersøgelsen. De interesserede parter fik lejlighed til at tilkendegive deres synspunkter skriftligt og til at anmode om en mundtlig høring inden for fristen i indledningsmeddelelsen.
RÅDETS AFGØRELSE (EU) 2018/1152

af 26. juni 2018

om undertegnelse på Den Europæiske Unions vegne af aftalen mellem Den Europæiske Union og Folkerepublikken Kinas regering om visse aspekter af lufttrafik

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 100, stk. 2, sammenholdt med artikel 218, stk. 5,

under henvisning til forslag fra Europa-Kommissionen, og

ud fra følgende betragtninger:

Rådet bemyndigede ved sin afgørelse af 5. juni 2003 Kommissionen til at indlede forhandlinger med tredjelande om en aftale på EU-niveau, som skulle træde i stedet for visse bestemmelser i eksisterende bilaterale aftaler.

Formålet med aftalen er at bringe bilaterale lufttrafikaftaler mellem 27 medlemsstater og Folkerepublikken Kina i overensstemmelse med EU-retten.

Aftalen bør undertegnes på Unionens vegne med forbehold af dens indgåelse på et senere tidspunkt —

VEDTAGET DENNE AFGØRELSE:

Der gives herved bemyndigelse til undertegnelse på Unionens vegne af aftalen mellem Den Europæiske Union og Folkerepublikken Kinas regering om visse aspekter af lufttrafik (»aftalen«) med forbehold af indgåelse af aftalen.

Artikel 2

Formanden for Rådet bemyndiges herved til at udpege den eller de personer, der er beføjet til at undertegne aftalen på Unionens vegne.
(1)

Rådet bemyndigede ved sin afgørelse af 7. marts 2016 Kommissionen til at indlede forhandlinger med Folkerepublikken Kinas regering om en aftale om civil luftfartssikkerhed. Kommissionen har på Unionens vegne ført forhandlinger om en aftale om civil luftfartssikkerhed mellem Den Europæiske Union og Folkerepublikken Kinas regering (»aftalen«) med henblik på at fremme bilateralt samarbejde om civil luftfartssikkerhed samt at lette samhandlen og investeringer mellem Unionen og Kina inden for luftfartøjsmateriel.
(6)

Styrelsesrådet vurderede virkningerne af det ovenfor nævnte ESM-program for Grækenland, den løbende gennemførelse af programmet og den forpligtelse, som de græske myndigheder udviser i forbindelse med den fulde gennemførelse af programmet. På grundlag af den vurdering, fandt Styrelsesrådet, at Den Hellenske Republik overholder programmets betingelser. Styrelsesrådet vedtog derfor den 22. juni 2016 Den Europæiske Centralbanks afgørelse (EU) 2016/1041 (ECB/2016/18) (3), der på ny gjorde omsættelige gældsinstrumenter, som er udstedt eller fuldt ud garanteret af Den Hellenske Republik, belånbare i forbindelse med Eurosystemets pengepolitiske operationer, under pålæggelse af specifikke haircuts for disse instrumenter, og forudsat at Den Hellenske Republik forudsat findes at være en medlemsstat i euroområdet, der overholder betingelserne i et program fra EU/Den Internationale Valutafond.
(6)

Ifølge direktiv 2010/75/EU skal alle anlæg, der er omfattet af direktivets kapitel II, være i besiddelse af en individuel godkendelse for at kunne drives. Godkendelsesvilkårene skal baseres på den miljøeffektivitet, anlægget kan opnå, under hensyntagen til dets tekniske egenskaber, eksterne faktorer, herunder lokale forhold, og dets anvendelse af bedste tilgængelige teknik. I godkendelserne fastsættes en række vilkår, navnlig vedrørende emissionsgrænseværdier, emissionsovervågning og vurdering af overholdelsen, som er specifikke for de enkelte anlæg. Godkendelsesvilkårene skal revurderes regelmæssigt og ajourføres, når det er nødvendigt, især når der er blevet offentliggjort nye konklusioner om bedste tilgængelige teknik (BAT-konklusioner) for et anlægs hovedaktivitet, jf. artikel 21, stk. 3, i direktiv 2010/75/EU. Den mest effektive indberetning om gennemførelsen af direktiv 2010/75/EU sker ved at afgive de relevante informationer for hvert enkelt anlæg og dermed videreføre tilgangen fra modul 2 og 3 i gennemførelsesafgørelse 2012/795/EU til samtlige sektorer.
RÅDETS AFGØRELSE (EU) 2018/1107

af 20. juli 2018

om indgåelse af en partnerskabs- og samarbejdsaftale mellem Den Europæiske Union og dens medlemsstater på den ene side og Republikken Irak på den anden side

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 91, 100, 207 og artikel 209 sammenholdt med artikel 218, stk. 6, litra a),

under henvisning til forslag fra Europa-Kommissionen,

under henvisning til godkendelse fra Europa-Parlamentet (1), og

ud fra følgende betragtninger:

Partnerskabs- og samarbejdsaftalen mellem Den Europæiske Union og dens medlemsstater på den ene side og Republikken Irak på den anden side (»aftalen«) blev undertegnet den 11. maj 2012 med forbehold af dens mulige indgåelse på et senere tidspunkt.

VEDTAGET DENNE AFGØRELSE:

Artikel 2

Formanden for Rådet foranstalter på Unionens vegne den notifikation, der er omhandlet i aftalens artikel 116, med henblik på at udtrykke Unionens samtykke i at blive bundet af aftalen (3).
(2)

I sin endelige rapport (2), der blev vedtaget den 18. maj 2018, fremførte Kommissionens ekspertgruppe på højt plan om radikalisering en række konkrete anbefalinger for at bidrage til udviklingen og gennemførelsen af mere målrettede og effektive foranstaltninger til forebyggelse og bekæmpelse af radikalisering på EU-plan og i medlemsstaterne. Disse anbefalinger omfatter oprettelse af en EU-samarbejdsmekanisme, der skal sikre øget koordinering mellem de politiske beslutningstagere, fagfolk og forskere, samt tættere samarbejde mellem Unionens forskellige initiativer og involvere og et øget engagement i medlemsstaterne med hensyn til rådgivning om de strategiske prioriteter for tiltag på EU-plan, der har til formål at støtte medlemsstaternes indsats for at forebygge og bekæmpe radikalisering, som fører til voldelig ekstremisme og terrorisme.
(13)

På grundlag af autoritetens udtalelse synes der ikke at være behov for særlige mærkningsbestemmelser for de produkter, der er omfattet af denne afgørelse, ud over de krav, der er fastsat i artikel 13, stk. 1, og artikel 25, stk. 2, i forordning (EF) nr. 1829/2003 samt i artikel 4, stk. 6, i Europa-Parlamentets og Rådets forordning (EF) nr. 1830/2003 (10). For at sikre, at anvendelsen af produkterne holdes inden for rammerne af den tilladelse, der gives ved denne afgørelse, bør mærkningen af de produkter, der er omfattet af denne afgørelse, undtagen fødevarer, dog suppleres med en klar angivelse af, at de pågældende produkter ikke er beregnet til dyrkning.
BILAG

FORRETNINGSORDEN FOR ETS-UDVALGET EU-SCHWEIZ (»DET BLANDEDE UDVALG«)

1. Det blandede udvalg består af repræsentanter fra Europa-Kommissionen (»Kommissionen«), som handler på vegne af Den Europæiske Union, på den ene side og repræsentanter for Det Schweiziske Forbund (»Schweiz«) på den anden side. De to parter benævnes i det følgende hver for sig som »part« og sammen som »parterne«.

Artikel 3

Observatører

Det blandede udvalg kan efter indbyrdes aftale mellem parterne beslutte at invitere eksperter, herunder fra medlemsstaterne, eller repræsentanter for andre organer til at deltage i det blandede udvalgs møder som observatører for at orientere om bestemte emner. Det blandede udvalg aftaler, på hvilke betingelser sådanne observatører kan deltage i møderne.
(8)

Blandt de 11 personer, nemlig seks mænd og fem kvinder, som Kommissionen har foreslået, er et tidligere medlem af Domstolen, et tidligere medlem af Revisionsretten, et tidligere nationalt medlem af Eurojust, fem højtstående anklagere, to medlemmer af de højeste nationale retter og en jurist, hvis faglige kvalifikationer er almindeligt anerkendt.